..Z A P I S N I K
sa 8. (osme) sjednice Vijeća Mjesnog odbora Travno,
održane u četvrtak, 13. siječnja 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 18.00 sati.

	Nazočni članovi Vijeća: Gracijela Gabriel – Pukšec, Tihana Ivić, Damir Miškec, Fran Radonić Mayr, Iva Plejić Brnčić, Tomislav Prpić, Mario Šćekić, Božica Paić i Vlatka Sabadi.

Ostali prisutni: predstavnik suvlasnika BM  151 Zlatko Blagaj

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno devet (9) članova Vijeća pa utvrđuje da Vijeće može pravovaljano raspravljati i odlučivati.

	
USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 7. (sedme) sjednice, koji je prihvaćen jednoglasno (9 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predlaže sljedeći Dnevni red:


D n e v n i   r e d:

1. Izvješće o radu VMO Travno za 2021. god. - zaključak, donosi se
2. Program rada VMO Travno za 2022. god. - zaključak, donosi se
3. Prijedlozi za Plan održavanja za 2022. - zaključak, donosi se
4. Korištenje prostora MO Travno - zaključci, donose se
5. Pitanja, prijedlozi i obavijesti

Vijeće Mjesnog odbora Travno jednoglasno (9 „za“) prihvaća Dnevni red.


Ad. 1. Izvješće o radu VMO Travno za 2021. god

Vijeće Mjesnog odbora Travno jednoglasno (9 „za“)  donosi


Izvješće o radu Vijeća Mjesnog odbora Travno
za  2021. godinu



1. UVODNE NAPOMENE

 Vijeće Mjesnog odbora Travno je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika Vijeća Mjesnog odbora Travno i Pravila Mjesnog odbora Travno.

	 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Travno.

Dana 25. lipnja 2021. godine konstituiran je četvrti saziv Vijeća Mjesnog odbora Travno koje broji 9 članova.

Koristeći podatke iz zapisnika sa sjednica Vijeća Mjesnog odbora Travno iskazujemo zbirne brojčane pokazatelje o osnovnim oblicima rada Vijeća Mjesnog odbora Travno.

2. a. 	SJEDNICE VIJEĆA

2. a. a.	 Održano sjednica Vijeća
	
	U 2021. godini ukupno je održano 11 sjednica Vijeća Mjesnog odbora Travno, od toga:
a) treći saziv Vijeća 4 sjednice
b) četvrti saziv Vijeća 7 sjednica			

2. a. b. Točke dnevnog reda

		Ukupni broj točaka dnevnog reda na svim sjednicama Vijeća Mjesnog odbora Travno u 2021. godini je 52,  odnosno prosječno 4,72 točki dnevnog reda po sjednici Vijeća, od toga:
a) 15 točki dnevnog reda u trećem sazivu Vijeća,  odnosno prosječno 3,75 točki dnevnog reda po sjednici.
b) 37 točki dnevnog reda u četvrtom sazivu Vijeća, odnosno prosječno 5,28 točki dnevnog reda po sjednici



2. a. 3. Trajanje sjednica Vijeća

		Ukupno vrijeme trajanja sjednica Vijeća Mjesnog odbora Travno u 2021. je 16  sati i 35 minuta, odnosno prosječno trajanje svake sjednice je 1 sat i 30 minuta, od toga:

a) 8 sati i 15 minuta u trećem sazivu Vijeća, odnosno prosječno trajanje svake sjednice je 2 sata i 3 minute
b) 8 sati i 20 minuta u četvrtom sazivu Vijeća, odnosno prosječno trajanje svake sjednice je 1 sat i 11 minuta


2. a. 4. Prisutnost članova Vijeća sjednicama

		Prisutnost članova Vijeća Mjesnog odbora Travno sjednicama Vijeća u 2021. u prosjeku 8 od 9 članova vijeća je redovito prisustvovalo sjednicama Vijeća, od toga:

a) 8 od 9 u trećem sazivu Vijeća
b) 8 od 9 u četvrtom sazivu Vijeća 


2. a. 5. Hitni sazivi sjednica i dopunske točke Dnevnog reda

		Po hitnom postupku sazvana je 0 sjednica u drugom sazivu Vijeća u 2021.

	            Bilo je 18 dopunskih točaka dnevnog reda u 2021., od toga:

a) 3 dopunske točke dnevnog reda u trećem sazivu Vijeća
b) 15 dopunski točki dnevnog reda u četvrtom sazivu Vijeća


2. a. 6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Mjesnog odbora Travno u 2021. je 81, od toga:

	a) 14 akata donesenih u trećem sazivu Vijeća
	b) 67 akata donesenih u četvrtom sazivu Vijeća 

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.

		Prosječni broj članova Vijeća Mjesnog odbora Travno koji su sudjelovali u raspravi po pojedinoj točci dnevnog reda u 2021. je 8 članova Vijeća, od toga:
	a) 8 članova u trećem sazivu Vijeća
	b) 8 članova u četvrtom sazivu Vijeća


            Točke dnevnog reda koje su usvojene jednoglasno na sjednicama Vijeća Mjesnog odbora Travno  u  2021. su 81, od toga:

a) 14 točaka usvojeno je jednoglasno u trećem sazivu Vijeća
b) 67 točaka usvojeno je jednoglasno u četvrtom sazivu Vijeća 
 
2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Travno pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.
2. a. 9. Prisustvovanje građana ili grupe građana sjednicama Vijeća

[bookmark: _GoBack]	Na sjednicama trećeg saziva Vijeća Mjesnog odbora Travno u  2021..  je sudjelovao jedan građanin. 


2. b. Radna tijela Vijeća

		Vijeće Mjesnog odbora Travno osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Travno su:

1. Mandatno povjerenstvo

2. c. Predsjednik Vijeća

		Dužnosti predsjednika Vijeća definirane su odredbama Poslovnika Vijeća Mjesnog odbora Travno (članak 16) i te odredbe predstavljaju osnovu za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Travno odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.


2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Travno (članak 17.)


2. e. Članovi Vijeća

Prava i dužnosti članova Vijeća određena su odredbama članka 18. Poslovnika Vijeća Mjesnog odbora Travno.


2. 2. SADRŽAJ RADA VIJEĆA

		Vijeće Mjesnog odbora donijelo je Prijedlog akcija za izradu Plana malih komunalnih akcija Gradske četvrti Novi Zagreb – istok i Financijski plan.

3. ZAKLJUČNE OCJENE

	Vijeće Mjesnog odbora Travno svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.


Ad. 2. Program rada VMO Travno za 2022. god
        
Vijeće Mjesnog odbora Travno jednoglasno (9 „za“) donosi

P R O G R A M   R A D A
VIJEĆA MJESNOG ODBORA TRAVNO
za 2022.  godinu


I. POLAZNE OSNOVE

                Djelovanje Vijeća Mjesnog odbora Travno (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
5. donošenje izvješća o radu za 2021. godinu;

6. donošenje Plana malih komunalnih akcija za 2022. godinu;

7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 



Ad. 3. Prijedlozi za Plan održavanja za 2022.

Vijeće Mjesnog odbora Travno jednoglasno (9 „za“) donosi


Z A K LJ U Č A K
o prijedlozima za Plan održavanja za 2022.

1. Predsjednica VMO Travno, gđa. Tihana Ivić predstavila je Prijedloge za Plan održavanja za 2022. temeljem Plana održavanja Čistoće 2021. sa unesenim izmjenama kako slijedi:

	Broj prog. rada
	stavka
	Naziv ulice
	Napomena
	P/m2
	Vrsta rada
	Komentar

	210
	3689
	BM
	STANICE ZET-A, KOŠARICE,
RASKRIŽJA

	76.760

	Ručno čišćenje
	-

	210
	3690
	Kopernikova
	
	18.389

	Ručno čišćenje 
	Tu se nalazi svega 1 košarica pa molim voditi računa o cijeni bez obzira na površinu

	211
	3693
	BM
	TERASA MAMUTICA +PODNOŽJE MAMUTICE
	8.309

	Ručno čišćenje
	Molimo u napomenu osim terasa Mamutice dodati podnožje (prostor sjeverno od Mamutice)

	211
	3695
	BM
	TERASA MAŠERIN PRILAZ
PRILAZ ŠKOLI I PARK TRAVNO
	7.506

	Ručno čišćenje
	Obzirom da navedena terasa u Travnom ne postoji molimo napomenu brisati i navesti lokaciju Prilaz školi i Park Travno te sukladno tome izmijeniti površinu rada

	212
	3698
	BM
	TERASA MAMUTICA
	
	Ručno čišćenje
	Stavka se ponavlja kao stavka 3693 te molimo brisati terasa Mamutica tako da se čisti cijela Božidara Magovca-sukladno tome izmijeniti površinu rada

	1064
	5171
	BM
	KOLNIK
	47.500

	pranje cisternom

	-

	1064
	5172
	BM
	PARKIRALIŠTE
	29.260

	pranje cisternom

	-

	1066
	5177
	KOPERNIKOVA
	KOLNIK +
PARKIRALIŠTE
	18.389
	pranje cisternom
	U napomenu staviti kolnik + parkiralište

	1067
	5184
	KOPERNIKOVA
	
	18.389
	pranje cisternom
	Brisati stavku jer se ponavlja kao stavka 5177 iako je drugačiji program rada

	1348
	5975
	BM
	
	76.760
	Velika čistilica
	

	1348
	5976
	KOPERNIKOVA
	
	18.389
	Velika čistilica
	

	1399
	6551
	BM
	
	76.760
	Mala čistilica
	

	1399A
	6553
	BM
	PARKIRALIŠTA
	11.000
	Mala čistilica
	

	1399A
	6554
	KOPERNIKOVA
	
	18.389
	Mala čistilica
	

	1399A
	6555
	BM
	PRILAZ ŠKOLI
	7.506
	Mala čistilica
	



2. Vijeće Mjesnog odbora Travno donosi zaključak kojim se prihvaća navedeni prijedlog. 

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 4. Korištenje prostora MO Travno 

Vijeće Mjesnog odbora Travno jednoglasno (9 „za“) donosi


Z A K LJ U Č A K
o Korištenju prostora MO Travno

     
1) Odobrenje Zahtjeva za korištenje prostora mjesne samouprave korisnicima:
· HSU - Hrvatska stranka umirovljenika: 
· Svaki petak od 16.00.-18.00.

· Udruga Krugovi
· Ponedjeljak od 9.00.-12.00
· Četvrtak od 16.00.-18.00. – Navedeni termin se ukida Podružnici umirovljenika Travno
· Svaka 1. i 2. subota u mjesecu od 16.00.-22.00.

ZAKLJUČAK
o povremenom korištenju prostora MO Travno za HSU - Hrvatska stranka umirovljenika

1. Vijeće Mjesnog odbora Travno jednoglasno odobrava povremeno korištenje prostora MO Travno u terminu svaki petak u mjesecu od 16.00- 21.00 h HSU - Hrvatska stranka umirovljenika.

1. Ovaj Zaključak dostavlja se Vijeću Gradske četvrti Novi Zagreb – istok i HSU - Hrvatska stranka umirovljenika.


ZAKLJUČAK
o povremenom korištenju prostora MO Travno za Udruga Krugovi

1. Vijeće Mjesnog odbora Travno jednoglasno odobrava povremeno korištenje prostora MO Travno u terminu: ponedjeljak od 9.00.-12.00., četvrtak od 16.00.-18.00., svaka 1. i 2. subota u mjesecu od 16.00.-22.00.h udruzi Krugovi. 

2. Termin u četvrtak od 16.00.-18.00. h ukida se Podružnici umirovljenika Travno.

3. Ovaj Zaključak dostavlja se Vijeću Gradske četvrti Novi Zagreb – istok i Udruzi Krugovi.


Ad. 5. Pitanja, prijedlozi i obavijesti

Ad. 5. 1. Nedostatak parkirališnih mjesta u Kopernikovoj ulici

Vijeće Mjesnog odbora Travno jednoglasno (9 „za“) donosi


Z A K LJ U Č A K
o rješenju problema nedostatka parkirališnih mjesta u Kopernikovoj ulici

1. Predsjednica VMO Travno, gđa. Tihana Ivić predstavila je Prijedlog Dubravke Jakopović dobiven na e-mail VMO Travno vezan uz izgradnju novih parkirališnih mjesta u Kopernikovoj ulici. Gospođa je razočarana nedostatkom parkirališnih mjesta zbog čega su stanari okolnih nebodera i zgrada prisiljeni snalaziti se na nepropisne i neodgovarajuće načine što rezultira kaznama i odvoženjem automobila od strane Zagreb parkinga. Njezin je prijedlog da se problem može riješiti uz minimalne troškove i minimalan  gubitak zelenih površina na način da se prostori između stabala uz Ukrajinsku ulicu prenamijene u parkirna mjesta čiji se primjer može vidjeti  u samom centru Zagreba, diljem zelenog vala.

2. Nakon rasprave Vijeće Mjesnog odbora Travno je zaključilo kako parkirališnih mjesta itekako nedostaje te se iz tog razloga stanari nepropisno parkiraju i dobivaju kazne jer drugih rješenja nema. Vijeće se ne zalaže za prenamjenu zelenih površina u parkirališna mjesta. Vijeće smatra da je apsurdno dijeljenje parkiranih kazni zbog nedostatka parkirališnih kapaciteta i upućuje navedeni Prijedlog na razmatranje Vijeću Gradske četvrti Novi Zagreb – istok kako bi se našlo što adekvatnije rješenje ovog problema. 
Kao dugoročno rješenje Vijeće MO Travno predlaže izgradnju podzemne garaže (Green deal) ispod cijele Kopernikove ulice na čijem će se vrhu nalaziti dječje igralište. Obzirom da je nedostatak parkirališnih kapaciteta jedan od gorućih problema većine sugrađana (što su ankete i potvrdile)  predlaže se:

- izgradnja novih parkirnih mjesta isključivo ispod zemlje na to prikladnom mjesto
- izgradnja bi bila  financirana isključivo putem eu fondova (green deal)
- izgradnja bi bila planirana isključivo za potrebe el. vozila 
- parkirališna mjesta bi se ustupala korisniku koji bi zauzvrat uklonio svoje vozilo sa površine iznad zemlje čime bi došla do izražaja vizura naselja
- korisnik podzemnog parkinga bi morao u roku 1-3 godine zamijeniti svoje staro vozilo za novo/rabljeno električno 

3. Ovaj Zaključak dostavlja se Vijeću Gradske četvrti Novi Zagreb – istok.


Ad. 5. 2. Sanacija otvora na parkiralištu BM 12-24

Vijeće Mjesnog odbora Travno jednoglasno (9 „za“) donosi


Z A K LJ U Č A K
o sanaciji otvora na parkiralištu BM 12-24

1. Predsjednica VMO Travno, gđa. Tihana Ivić predstavila je Prijedlog predstavnika stanara BM 12-24 koji upućuje na otvor promjera 30-40 cm u parkiralištu odnosno istočnom ulazu u garažu. Ispod površine vidljiva je praznina u tlu veličine nekoliko m2.

2. Vijeće Mjesnog odbora Travno donosi zaključak kojim se prihvaća navedeni Prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnici Zagrebačke ceste.

Ad. 5. 3. Raspored dežurstava Vijećnika MO Travno:
MO Travno utvrđuje sljedeći raspored vijećnika za tjedna dežurstva za pitanja i prijedloge građanstva u prostorima MO:
20.1. Vlatka Sabadi
27.1. Tihana Ivić
3.02. Božića Paić
10.02. Damir Miškec
17.02. Fran Radonić Mayr
24.02. Mario Ščekić
03.03. Tomislav Prpić
10.03. Graciela Gabriel – Pukšec


Ad. 5.4. Rekonstrukcija pločnika u parku Travno sjeverno od DV Travno, BM 105 

Vijeće Mjesnog odbora Travno jednoglasno (9 „za“) donosi


Z A K LJ U Č A K
o rekonstrukciji pločnika u parku Travno sjeverno od DV Travno, BM 105



1. Sjednici VMO Travno sudjelovao je predstavnik suvlasnika BM 151 g. Zlatko Blagaj. Iznio je prijedlog rekonstrukcije pločnika u Parku Travno sjeverno od DV Travno BM 105, obzirom da se na navedenoj lokaciji za vrijeme kišnih razdoblja stvara velika lokva koja tada stoji danima i voda ne otječe.

2. Vijeće Mjesnog odbora Travno donosi zaključak kojim se prihvaća navedeni Prijedlog. Isti bi se uvrstio u Plan komunalnih aktivnosti za 2022.

3. Ovaj Zaključak dostavlja se Vijeću Gradske četvrti Novi Zagreb –istok.


Ad. 5.5. Izmještanje prometnog znaka zabrana prometa osim vozila DV


Vijeće Mjesnog odbora Travno jednoglasno (9 „za“) donosi


Z A K LJ U Č A K
o izmještanju prometnog znaka zabrana prometa osim vozila dv- izmjestiti ga na kraj parkinga

1. Sjednici VMO Travno sudjelovao je predstavnik suvlasnika BM 151 g. Zlatko Blagaj. Iznio je prijedlog izmještanja prometnog znaka zabrane prometa osim vozila dv koji se trenutno nalazi na početku parkirališta istočno od DV Travno BM 105. Prijedlog je da se navedeni prometni znak izmijesti na sjeverni kraj parkirališta kako građani koji se tamo parkiraju ne bi dobili kaznu za nepropisno parkiranje. 

2. Vijeće Mjesnog odbora Travno donosi zaključak kojim se prihvaća navedeni Prijedlog.

3. Ovaj Zaključak dostavlja se Vijeću Gradske četvrti Novi Zagreb –istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 5.6. Obrazloženje vezano uz prometni znak zabrane parkiranja i zaustavljanja kod BM 149


Vijeće Mjesnog odbora Travno jednoglasno (9 „za“) donosi


Z A K LJ U Č A K
o obrazloženju vezano uz prometni znak zabrane parkiranja i zaustavljanja kod BM 149


1. Sjednici VMO Travno sudjelovao je predstavnik suvlasnika BM 151 g. Zlatko Blagaj. Iznio je molbu kojom se traži obrazloženje Gradskog ureda za prostorno uređenje, izgradnju grada, graditeljstvo, komunalne poslove i promet vezano uz prometni znak zabrane parkiranja i zaustavljanja kod BM 149. Naime, navedena lokacija je u vlasništvu suvlasnika i nije jasno iz kojeg razloga je znak postavljen. Ovim putem se moli očitovanje Gradskog ureda za prostorno uređenje, izgradnju grada, graditeljstvo, komunalne poslove i promet.

2. Vijeće Mjesnog odbora Travno donosi zaključak kojim se prihvaća navedeni Prijedlog.

3. Ovaj Zaključak dostavlja se Vijeću Gradske četvrti Novi Zagreb –istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Predsjednica Vijeća Mjesnog odbora Travno zaključuje sjednicu u 19:15. sati i zahvaljuje se svim prisutnima na sudjelovanju u radu sjednice Vijeća.




Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/22-003/200
URBROJ: 251-13-11-9-22-2
Zagreb, 13. siječnja 2021.

